Da heul prezegennoù Herve Lossec, prezidant Ti ar Vro Leon, Lena Louarn, prezidantez Ofis ar Brezhoneg ha re an dilennidi a oa deuet d’al lid (an Ao. Joël Marchadour, maer Plouzeniel, an Ao. Yann-Bêr Thomin, kuzulier-rannvro e karg eus ar politikerezh yezh hag an Ao. Jacques le Guen, kannad Penn-ar-Bed) e oa bet roet ar gaoz da dri den arouezius : Carolina Diaz, implijadez-pad Ti ar Vro Leon, ur plac’h eus Galisia zo o chom e Breizh, desket brezhoneg flour ganti hag a vev e brezhoneg penn-da-benn ; Andrev Lavanant, bet rener Diwan e-pad meur a vloaz pa oa ivez o verañ e embregerezh Ouestélio, siner an Emglev Ya d’ar Brezhoneg, un embregerezh skouer evit ar re a fell dezho doujañ ouzh ar garta ; ha Georges Premel-Cabic, rener Intermarché Plougerne, siner ivez hag a zo deuet a-benn da vrezhonekaat e stal penn-da-benn.